Diari Oficial de la Generalitat Valenciana


Sumari del DOGV 9585, del 28-04-2023 (2023/4369)

RESOLUCIÓ de 20 d'abril de 2023, de la Conselleria d'Hisenda i Model Econòmic, per la qual s'autoritza un ajust entre línies de subvenció en l'annex de subvencions i transferències de capital del programa 761.10, Ordenació i promoció comercial i artesana, per a la inclusió d'una nova línia de subvenció de concessió directa, article 168.1.C, per un import total de 3.843.655,49 euros, en la Conselleria d'Economia Sostenible, Sectors Productius, Comerç i Treball (expedient 11.006/23-059).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9585

Data del DOGV
:   28-04-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/4369


Data del document
:   20-04-2023

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 20 d'abril de 2023, de la Conselleria d'Hisenda i Model Econòmic, per la qual s'autoritza un ajust entre línies de subvenció en l'annex de subvencions i transferències de capital del programa 761.10, Ordenació i promoció comercial i artesana, per a la inclusió d'una nova línia de subvenció de concessió directa, article 168.1.C, per un import total de 3.843.655,49 euros, en la Conselleria d'Economia Sostenible, Sectors Productius, Comerç i Treball (expedient 11.006/23-059). [2023/4369]  
  
En el context de les importants conseqüències humanitàries i econòmiques derivades de la invasió d'Ucraïna per part de Rússia i de l'augment abrupte i generalitzat des de 2021 dels costos de l'energia, de les matèries primeres i dels béns intermedis, determinats sectors econòmics han vist seriosament afectada la seua activitat, la qual cosa ha justificat la intervenció de les diferents administracions públiques, que han aprovat, en els últims temps, normes per a revertir la situació d'increment dels preus i garantir la sostenibilitat econòmica, entre les quals els Reials decrets llei 6/2022, de 29 de març, i 14/2022, d'1 d'agost. Aquest últim va impactar directament en els comerços i els va obligar a realitzar inversions no previstes en un termini curt de temps, per a tractar d'estalviar energia i utilitzar-la d'una forma més racional.  
  
En aquest context econòmic i social, la Generalitat Valenciana, a través de la Conselleria d'Economia Sostenible, Sectors Productius, Comerç i Treball, ha tractat de coadjuvar a la recuperació econòmica del sector comercial i artesà a través de les mesures que ha anat implementant i dels instruments d'ajuda de què disposà al llarg de l'exercici 2022, introduint com a nous conceptes subvencionables les obres i instal·lacions, que se sumaven a les ajudes per a equipament que ja existien. No obstant això, les sol·licituds presentades van superar la dotació pressupostària disponible.  
El Consell, tractant de respondre a aquesta situació i atenent raons d'interés públic, social i econòmic justificades per la crisi energètica i econòmica, conseqüència de l'increment dels costos de l'energia i dels combustibles, a més dels preus de determinades matèries primeres i béns intermedis, i per les obligacions per al sector comercial i artesà de complir noves mesures d'estalvi i eficiència energètica, va aprovar el Decret 242/2022, de 30 de desembre, pel qual s'aproven les bases reguladores i concessió directa d'ajudes per a actuacions de modernització, implantació de mesures d'estalvi i eficiència energètica i sostenibilitat del comerç i l'artesania.  
A través d'aquest decret es van concedir de manera directa dos tipus d'ajuda: una part de les ajudes destinades a pimes comercials en el marc del programa Avalem Comerç, per a inversions en equipament, obres i instal·lacions per a l'establiment comercial, incloent-hi les aplicacions informàtiques, i, d'altra banda, ajudes destinades a persones artesanes o a pimes artesanes per a reforçar les inversions en equipament per a l'exercici i el desenvolupament dels oficis artesans, per un import màxim de 5.649.809,31 euros.  
Finalitzat el termini de presentació de sol·licituds, conegut el nombre de sol·licituds presentades a l'empara d'aquesta convocatòria i revisats els expedients que han justificat les corresponents ajudes, i acreditat el compliment de tots els requisits establits en l'esmentat decret, l'import ajustat a les quantitats màximes necessàries ascendeix a 3.843.655,49 euros, desglossats en 3.364.130,67 euros per a atendre les ajudes del programa «Avalem Comerç» i 479.524,82 per a atendre les ajudes a l'equipament artesà.  
A aquest efecte, la Conselleria d'Economia Sostenible, Sectors Productius, Comerç i Treball proposa la inclusió d'una nova línia de subvenció de concessió directa, S1424, «Ajudes modernització, implantació de mesures d'estalvi i eficiència energètica i sostenibilitat del comerç i l'artesania», per un import de 3.843.655,49 euros, en l'annex de transferències i subvencions de capital del programa 761.10, Ordenació i promoció comercial i artesana.  
Per a finançar-la, es proposa la minoració de les línies de concurrència competitiva S7537, «Avalem Comerç», per un import de 3.364.130,67, i S8933, «Suport equipament artesà», per un import de 479.524,82, del mateix capítol i programa, crèdits que no tenen compromisos pendents, ni estan afectes de finançament condicionat.  
  
A aquest efecte i d'acord amb el que es disposa en els articles 21 i 24 de la Llei 9/2022, de 30 de desembre, de pressupostos de la Generalitat per a l'exercici 2023, aquesta Conselleria d'Hisenda i Model Econòmic adopta la següent resolució:  
  
Primer i únic  
Autoritzar modificacions en l'annex de transferències i subvencions de capital del programa 761.10, Ordenació i Promoció Comercial i Artesana, que suposen:  
  
1) Minorar la dotació les línies de concurrència competitiva S7537 i S8933, d'acord amb el detall següent:  
  
Codi Denominació Dotació anterior Modificació Dotació actual  
S7537 Avalem Comerç 8.000.000,00 - 3.364.130,67 4.635.869,33  
S8933 Suport equipament artesà 2.000.000,00 - 479.524,82 1.520.475,18  
  
  
2) La inclusió d'una nova línia de subvenció de concessió directa, article 168.1.C, S1424, amb les dades descriptives i els beneficiaris i l'import que es detallen a continuació, d'acord amb el Decret 242/2022, de 30 de desembre, del Consell:  
  
Codi: S1424 Denominació: «Ajudes modernització, implantació de mesures d'estalvi i eficiència energètica i sostenibilitat del comerç i l'artesania»  
Import 3.843.655,49 Beneficiaris previstos: pimes comercials i artesanes, segons l'annex del Decret 242/202  
Forma concessió: concessió directa art.168-1-c) Llei 1/2015.  
D. 242/2022 Descripció i finalitat: ajudes per a inversions destinades a la modernització, implantació de mesures d'estalvi i eficiència energètica i sostenibilitat del comerç i l'artesania.  
Publicar dades: SI Aportació Generalitat no condicionada: 3.843.655,49  
 Aportació externa: 0,00  
  
  
València, 20 d'abril de 2023.- El sotssecretari de la Conselleria d'Hisenda i Model Econòmic (p. d. Resolució de 8.06.22, DOGV 9360): Daniel González Serisola.